|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | | Република Сербия  Автономна покраїна Войводина  Покраїнски секретарият за образованє, предписаня,  управу и национални меншини – национални заєднїци  Булевар Михайла Пупина 16, 21000 Нови Сад  Тел: +381 21 487 4502;  [ounz@vojvodinа.gov.rs](mailto:ounz@vojvodinа.gov.rs) | |
|  | ЧИСЛО: 128-451-2153/2023-01 | | ДАТУМ: 22.3.2023. |

На основи члена 2. и 5. Покраїнскей скупштинскей одлуки о додзельованю буджетних средствох за финансованє и софинансованє програмних активносцох и проєктох у обласци основного и штреднього образованя и воспитаня и школярского стандарду у Автономней покраїни Войводини («Службени новини АПВ», число 14/15 и 10/17), члена 3. Правилнїка о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє програмох и проєктох у обласци основного и штреднього образованя и воспитаня у Автономней покраїни Войводини («Службени новини АПВ», число 7/23), а у вязи з Покраїнску скупштинску одлуку о буджету Автономней покраїни Войводини за 2023. рок («Службени новини АПВ», число 54/22), покраїнски секретар за образованє, предписаня, управу и национални меншини – национални заєднїци, розписує

**КОНКУРС**

**ЗА ФИНАНСОВАНЄ И СОФИНАНСОВАНЄ ПРОГРАМОХ И ПРОЄКТОХ ЗА ДЗВИГАНЄ КВАЛИТЕТУ ОСНОВНОГО И ШТРЕДНЬОГО ОБРАЗОВАНЯ – ПРОМОВОВАНЄ И УНАПРЕДЗЕНЄ БЕЗПЕЧНОСЦИ ШКОЛЯРОХ У ОСНОВНИХ И ШТРЕДНЇХ ШКОЛОХ НА ТЕРИТОРИЇ АП ВОЙВОДИНИ У 2023. РОКУ**

Покраїнски секретарият за образованє, предписаня, управу и национални меншини – национални заєднїци (у дальшим тексту: Секретарият) у складзе зоз Финансийним планом за 2023. рок, за унапредзенє квалитету основного и штреднього образованя – финансованє и софинансованє програмох и проєктох з якима ше промовує и унапредзує безпечносц школярох у основних и штреднїх школох на териториї AП Войводини у 2023. року, опредзелює суму **5.000.000,00 динари**, **зоз хторих 3.500.000,00 динари за основни школи и 1.500.000,00 динари за штреднї школи**.

Право участвовац на Конкурсу маю основни и штреднї школи на териториї АП Войводини, чий снователь Република Сербия, автономна покраїна або єдинка локалней самоуправи.

**НАМЕНКА СРЕДСТВОХ**

Наведзени средства наменєни за дзвиганє квалитету образовно-воспитного процесу основного и штреднього образованя и воспитаня – финансованє и софинансованє програмох и проєктох з якима ше промовує и унапредзує безпечносц школярох у основних и штреднїх школох на териториї АП Войводини у 2023. року, односно за:

1. проєкти/програми хтори уплївую на дзвиганє знаня и схопносцох при дзецох и младих у вязи зоз защиту од злохаснованя психоактивних субстанцох, защиту од насилства, малтретованя и занєдзбованя и других формох ризичного справованя, практични роботнї школи и вонкашнї защитни мрежи (школяре, наставнїки, родичи и члени вонкашнєй защитней мрежи);
2. проєкти/програми зоз якима ше доприноши ґу дзвиганю знаня и схопносцох при наставнїкох и родичох у обласци защити дзецох од злохаснованя психоактивних субстанцох, защити од насилства, малтретованя и занєдзбованя и других формох ризичного справованя, уключуюци и проєкти черанки прикладох добрей пракси у обласци унапредзеня безпечносци школярох (родичи, наставнїки и вонкашня защитна мрежа);
3. проєкти/програми з якима ше доприноши ґу розвою и почитованю расней, националней, културней, язичней, вирскей, родовей, полней и возростней ровноправносци, толеранциї и уважованю розличносци.

**КРИТЕРИЮМИ ЗА РОЗПОДЗЕЛЬОВАНЄ СРЕДСТВОХ**

При одредзованю висини средствох за додзельованє, у складзе з Правилнїком ше будзе применьовац тоти критериюми:

1. ступень уключеносци вонкашнєй защитней мрежи до програмних активносцох;
2. усоглашеносц програмох з упутствами Министерства просвити и провадзацима стратеґиями з обласци безпечносци школярох;
3. ступень уключеносци цильней ґрупи (школярох и родичох), хторей програма/проєкт наменєни;
4. потерашнї искуства у реализациї програмох/проєктох зоз якима ше доприноши ґу унапредзованю образовно-воспитней роботи;
5. ступень розвитосци єдинки локалней самоуправи на чиєй ше териториї находзи установа;
6. иснованє других жридлох финансованя програмних активносцох односно проєктох;
7. успишна реализация додзелєних средствох з буджету АП Войводини предходних рокох з дорученим звитом и доказами о наменковим и законїтим хаснованю буджетних средствох;
8. можлївосц преважней реализациї програмней активносци и проєкту у чечуцим буджетним року.

**СПОСОБ АПЛИКОВАНЯ**

Прияву ше подноши у писаней форми, на єдинственим формуларе хтори ше обявює на интернет-боку Секретарияту. **Єдна правна особа може поднєсц найвецей два прияви.** Ґу прияви на Конкурс, подноши ше тоту документацию:

1. фотокопию потвердзеня о порцийним идентификацийним чишлє,
2. вияву у писаней форми, односно доказ о успишней реализациї додзелєних средствох зоз буджету АП Войводини предходних рокох,
3. вияву у писаней форми, односно доказ о иснованю других жридлох финансованя програмних активносцох, односно проєктох;
4. вияву у писаней форми о тим же ше програмни активносци у преважней часци реализує у чечуцим буджетним року.

Секретарият затримує право од подношителя вимаганя, по потреби, питац додатну документацию або информациї.

Кед прияву подписує особа по овласценю, нєобходне приложиц и документ о овласценю за подписованє хтори у складзе зоз предписанями.

О додзельованю средствох хасновательом одлучує покраїнски секретар, на предкладанє Комисиї за запровадзованє конкурса, хтора розпатра прияви цо сцигли.

Комисия нє будзе розпатрац: нєподполни прияви, нєблагочасни прияви, нєдошлєбодзени прияви (прияви хтори поднєсли нєовласцени особи и субєкти хтори нє предвидзени з конкурсом), прияви хтори ше нє одноша на з конкурсом предвидзени наменки, прияви хтори ше одноша на набавку опреми або отримованє опреми хтора у функциї реализациї проєкта, прияви хасновательох хтори у предходним периодзе нє оправдали додзелєни средства прейґ финансийних и наративних звитох, прияви хасновательох хтори наративни/финансийни звит о реализациї програмох/проєктох зоз предходного конкурсного периода нє доручели у предвидзених терминох, програми односно проєкти хтори нє мож преважно реализовац у чечуцим буджетним року ше нє будзе розпатрац.

Резултати конкурса ше обявює на интернет-боку Секретарияту.

**Термин за подношенє приявох на конкурс то 7.4.2023. року.**

Прияви зоз потребну документацию ше подноши на адресу:

Покраїнски секретарият за образованє, предписаня, управу

и национални меншини – национални заєднїци

«**Конкурс за финансованє и софинансованє програмох и проєктох за дзвиганє квалитету основного и штреднього образованя – промовованє и унапредзенє безпечносци школярох у основних и штреднїх школох на териториї АП Войводини у 2023. року»**

Булевар Михайла Пупина 16

21000 Нови Сад

Формулар питальнїка мож превжац **од 22.3.2023. року** на урядовей интернет-презентациї Покраїнского секретарияту за образованє, предписаня, управу и национални меншини – национални заєднїци: [**www.puma.vojvodina.gov.rs**](http://www.puma.vojvodina.gov.rs/)**.**

Информациї у вязи зоз конкурсом мож достац на телефон: 021/487 4502.

ПОКРАЇНСКИ СЕКРЕТАР,

Жолт Сакалаш